**Ce-i fericirea?**

*Adrian Matei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sufletul mă-ntreabă-n noapte dacă știu ce-i fericirea

Ochii adânciți în lacrimi îi răspund... e doar iubirea,

Gustul nefiresc al cărnii însetate de plăcere

Imi aduce cald prin șoapte cea mai pură mângâiere.

Inima îmi simte dorul și mă-ndeamnă spre visare,

Sunt oare un prinț călare ce vine-n a ta cătare?

Miresme de flori perene mă îmbată taciturn,

În a ta mândra cetate paznic este al meu turn.

Sentiment uscat pe ploape, dor aprins din dulci dorințe,

Îmi usucă-n păcat gura încarcată de căințe,

Sub mirosul tău de zână, diafan și ilicit,

Cuvintele prind putere și rostesc... sunt fericit!